Valkopohjakeramiikka

Valkopohjakeramiikka (valkopohjatyyli) viittaa antiikin kreikkalaiseen keramiikkaan, jossa vaasien pohjavärinä on valkoinen, ja koristelu on tehty sen päälle mustalla tai muilla väreillä. Kyseisestä koristemaalaustekniikasta käyteään nimitystä valkopohjatekniikka. == Historia == Valkopohjatekniikka oli alun perin peräisin seinämaalauksista. Keramiikassa sitä käytettiin alun perin erityisesti Jooniassa, Kykladeilla ja Lakoniassa geometriselta kaudelta lähtien. Ateenaan ja sen attikalaiseen keramiikkaan tekniikka tuli arkaaisella kaudella noin 530 eaa., oletettavasti Nikostheneen Jooniasta tuomana. Attikalaisessa keramiikassa valkopohjatekniikka kehittyi omaksi tyylisuunnakseen mustakuvio- ja punakuviotekniikan rinnalle. Tyyliä suosittiin erityisesti lekyyteissä klassisen kauden ensimmäisellä puoliskolla 400-luvulla eaa. On ehdotettu, että valkopohjatekniikalla olisi haluttu luoda vaikutelma siitä, että vaasi olisi ollut kalliimpaa materiaalia, kuten norsunluuta tai marmoria. === Maalareita === * Akhilleus-maalari (400-luku eaa.) * Brygos- maalari (400-luku eaa.) * Fiale-maalari (400-luku eaa.) * Lintumaalari (400-luku eaa.) * Naismaalari (400-luku eaa.) * Neliömaalari (400-luku eaa.) * Ruokomaalari (400-luku eaa.) * Sabouroff-maalari (400-luku eaa.) * Sapfo- maalari (400-luku eaa.) * Thanatos-maalari (400-luku eaa.) == Tekniikka == Valkopohjatekniikassa savenvärinen vaasi maalattiin ensin kauttaaltaan valkoisella savilietteellä, jossa ei ollut rautaoksidia, joka olisi muuttunut tummaksi uunissa poltettaessa. Hahmot ja muu koristelu maalattiin päälle mustalla, ruskealla ja muilla väreillä. Alkuvaiheessa hahmot muistuttivat mustakuviotekniikan hahmoja. Myöhemmin hahmoihin maalattiin ääriviivat, ja sisäosiin käytettiin eri värejä. Valkoinen pohja mahdollisti laajemman lisävärien skaalan kuin musta- ja punakuviotekniikoissa. Lisäväreinä käytettiin muun muassa purppuraa, sinistä, punaista, vaaleanpunaista, vihreää ja keltaista. Myöhemmässä vaiheessa hahmoihin saatettiin maalata varjostus (skiagrafia). == Vaasit == Valkopohjatekniikkaa käytettiin erityisesti rituaali- ja hauta-astioissa, sillä vaasien pinta oli muihin tekniikoihin verrattuna paljon hauraampi arkikäytössä käytettäväksi. Attikalaisessa keramiikassa valkopohjatekniikkaa käytettiin erityisesti hautalekyyteissä. Tiedosto:White-Ground Oinochoe (Wine-Jug) of Herakles and the Nemean Lion.jpg|Oinokhoe, n. 520–500 eaa. Tiedosto:Achilles Ajax dice Louvre MNB911.jpg|Lekyytti, Diosfos-maalari, n. 500 eaa. Tiedosto:Terracotta lekythos (oil flask) MET DP225321.jpg|Lekyytti, Sapfo-maalari, n. 490 eaa. Tiedosto:Nike Louvre L32.jpg|Nike, yksityiskohta lekyytistä, n. 480 eaa. Tiedosto:Aulos player MAR Palermo NI22711.jpg|Auloksen soittaja, yksityiskohta lekyytistä, n. 480 eaa. Tiedosto:Amazon trousers BM VaseB673.jpg|Amatsoni alabastronissa, n. 470 eaa. Tiedosto:Pyxis attique à fond blanc 1894,0719.3.jpg|Pyksis, n. 470–450 eaa. Tiedosto:White-ground Drinking Cup (Kylix) Potted in Euphronios' Workshop.jpg|Afrodite ja joutsen. Kyliks, n. 460 eaa. Tiedosto:Terracotta lekythos (oil flask) MET DT6206.jpg|Lekyytti, n. 440 eaa. Tiedosto:Thanatos Painter - White-Ground Lekythos - Walters 482012 - View A.jpg|Lekyytti, Thanatos-maalari, n. 440–430 eaa. Tiedosto:Visiting grave BM D73 n2.jpg|Haudan koristelua, yksityiskohta lekyytistä, n. 420–410 eaa. == Lähteet == == Aiheesta muualla == *